जिला अस्पताल में बनेगी छह बेड वाली इंटेंसिव केयर यूनिट
राष्ट्रीय स्तर के मानक नेशनल क्वालिटी एश्योरेंस स्टैंडर्ड (एनक्यूएएस) के मापदंडों पर खरा उतरने की तैयारी जिला अस्पताल में चल रही है। इसके लिए सबसे पहले आईसीयू बनाने का प्रस्ताव तैयार किया है। सफाई का ध्यान रखा जा रहा है तो मरीजों को दी जाने वाली दवाइयों और इलाज की रोज समीक्षा हो रही है। एनक्यूएएस मानक की व्यवस्था जिला अस्पताल में होने से लोगों अनेक सुविधाएं मिलेंगी। करीब तीन महीने सुविधा मिलने लगेगी।
जिला अस्पताल में आईसीयू (इंटेंसिव केयर यूनिट) नहीं होने से गंभीर बीमार मरीजों को किसी भी वार्ड में भर्ती कर इलाज दिया जाता है। ईसीजी कराना हो, पल्स जांचना हो, अलग-अलग मशीनें लेकर वार्ड बॉय दौड़ लगाते हैं। नया आईसीयू बनने से ईसीजी मॉनीटर ही लग जाएगा। इसमें ईसीजी, पल्स ऑक्सीमीटर से लेकर ऑक्सीजन सेचुरेशन की जानकारी ईसीजी माॅनीटर से ही हो सकेगी। डीसी शॉक मशीन सहित अन्य सुविधाएं भी एक ही जगह रहेंगी। इसमें 6 बेड लगाए जाएंगे। यह खासकर हार्ट पेशेंट के लिए बहुत उपयोगी होगी। ट्रामा सेंटर नहीं बनने तक गंभीर घायलों के लिए भी यह काम आएगा। अभी एक ही मेडिकल स्पेशलिस्ट है। आईसीयू बनते ही तीन और मेडिकल स्पेशलिस्ट की मांग की जाएगी। आरएमओ मनीष यादव ने बताया आईसीयू का निर्माण रोगी कल्याण समिति द्वारा करवाए जाने का प्रस्ताव तैयार कर लिया है।
ये भी हो रहा है सुधार
जिला अस्पताल में 5 आरओ हैं। इनसे मिलने वाले पानी की भी जांच पीएचई से करवाई है ताकि पानी की शुद्धता का पता चल सके।
जिला अस्पताल में लगी 15 टंकियों की सफाई करवाई है। सभी पर सफाई की तारीख लिखवाई है। अब हर महीने इन टंकियों की सफाई होगी और तारीख लिखी जाएगी।
इस बार रोकस की बैठक में 200 बेड के इस अस्पताल के लिए 600 कंबल और इतनी ही चद्दरें खरीदने का प्रस्ताव रखा जा रहा है ताकि मरीजों को ठंड में दिक्कत नहीं हो।
बर्न वार्ड बन रहा है।
26 जनवरी तक डायलिसिस मशीन भी लग जाएगी। इसकी तैयारी की जा रही है।
मरीजों को दी जाने वाली दवाई, इलाज तक की हो रही समीक्षा
जांच में ओटी की कल्चर रिपोर्ट निगेेटव आई
आरएमओ ने बताया बड़वानी की घटना के बाद पांचों ऑपरेशन थियेटर की कल्चर रिपोर्ट भोपाल भेजी थी। इसमें सभी ओटी की रिपोर्ट निगेटिव आई है। इसमें किसी भी ओटी में बैक्टीरिया नहीं पाया गया है।
तीनों शिफ्ट में दो-दो बार पाेछा, पूरे समय माॅनीटरिंग
तीनों शिफ्ट में दो-दो बार यानी हर चार घंटे में हर वार्ड में पोछा लगवाना शुरू कर दिया है। टाॅयलेट भी हर तीन घंटे में साफ करवा रहे हैं। इसके लिए जिला अस्पताल के 3 और ठेका कंपनी के 35 सफाईकर्मियों को लगाया है।
जनरल वार्ड की दीवारों पर जल्द होगा प्लास्टर
जनरल वार्ड (टीटी वार्ड) की दीवारों पर जल्द ही प्लास्टर किया जाएगा। कलेक्टर रजनीश श्रीवास्तव ने इसके निर्देश दिए थे। वार्ड का रोकस द्वारा रिनोवेशन किया जाएगा।
हर व्यवस्था को दुरुस्त करने का प्रयास
जिला अस्पताल आरएमओ डॉ. मनीष यादव ने बताया एनक्यूएएस के मानक के अनुसार 70 फीसदी अंक लाने के प्रयास किए जा रहे हैं। इसके लिए हर व्यवस्था को दुरुस्त करने का प्रयास किया जा रहा है। सफाई से लेकर दवाई वितरण और मरीजों के ठीक होने की स्थिति का जायजा लिया जा रहा है। नई सुविधाएं भी उपलब्ध कराई जा रही हैं। आईसीयू रोकस बनवाएगी। इसकी डीपीआर बनाने के साथ ही बजट भी तय किया जा रहा है।
भोपाल से जांचने आएगी टीम
केंद्र ने तय किया है कि जिला अस्पताल में बेहतर स्वास्थ्य सुविधाएं मिलें। प्रदेश सरकार ने एनक्यूएएस (नेशनल क्वालिटी एश्योरेंस स्टैंडर्ड) के मानक पर हर अस्पताल को खरा उतरने के निर्देश जारी किए हैं। इसके लिए हर सुविधा के नंबर तय किए हैं। हर अस्पताल को 70 फीसदी अंक लाना ही चाहिए। तभी माना जाएगा कि वह एनक्यूएएस के अनुसार सेवा दे रहा है। इसमें पहले जिला अस्पताल प्रबंधन खुद ही नंबर देगा और फिर भोपाल रिपोर्ट भेजेगा। इसके बाद वहां से टीम आकर जांच करेगी कि कितने नंबर मिले।
अभी आईसीयू नहीं होने पर गंभीर मरीजों को वार्ड नंबर 3 में ही भर्ती कर दिया जाता है।
bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva